
RAPORT DE SPECIALITATE
privind aprobarea executării lucrărilor pentru aducerea la cotă a terenului în vederea realizării obiectivului ,,Construire bază sportivă TIP – 1 STR. Constantin Rădulescu nr. 6, Mun. Timişoara, judeţul Timiş”

Având în vedere Referatul de aprobare nr. SC2021-5045/24.02.2021, a Primarului Municipiului Timișoara și Proiectul de hotărâre privind aprobarea amenajării terenului în vederea realizării obiectivului ,,Construire bază sportivă TIP – 1 STR. Constantin Rădulescu nr. 6, Mun. Timişoara, judeţul Timiş” în baza Contractului nr. SC2017-10724/02.05.2017, aprobat prin HCLMT nr. 104/31.03.2017. Facem următoarele precizări:
Hotararea de Guvern nr. 1093/2013 si candidatura Romaniei pentru organizarea la Bucuresti a unor meciuri din cadrul Turneului Final, au declarat Campionatul European de fotbal 2020 de interes public si de importanta nationala. Una din conditiile asumate de catre Guvernul Romaniei prin dosarul de candidatura depus la sediul UEFA in 26.04.2014 a fost construirea si modernizarea unui numar de 400 de terenuri de fotbal.

Prin adresa cu numărul 11021/ 17.10.2019 și inregistrată la Primăria Municipiului Timișoara cu numărul SC2019-26411/17.10.2019 Compania Națională de Investiții ne informează că obiectivul de investiții ,,Construire bază sportivă TIP 1 ,str. C.Rădulescu nr. 6 a fost introdus pe Lista sinteză a subprogramului ,,Complexuri Sportive”, aprobata prin Ordin M.D.R.A.P nr. 2833/09.10.2019.

Baza sportiva de Tip I  are urmatoarele functiuni: teren sportiv fotbal 105X68 cu nocturna si tribune pentru 500 de spectatori; teren sport mic 20X40 pentru minifotbal, handbal,baschet; cladire vestiare si administrativa; parcare auto.

Pentru această investiție Municipiul Timișoara a identificat și propus terenul situat în Timişoara str. Costică Rădulescu nr. 6 înscris în CF nr.448188, nr. cadastral 448188, în suprafaţă de 14000 mp, Municipiul Timișoara – domeniul privat fiind inscris in evidenta mijloacelor fixe a UAT cu numarul de inventar 6756 având valoare de inventar 7.658.000 lei.

Conform solicitărilor Companiei Naționale de Investiții Consiliul Local al Municipiului Timișoara trebuie să asigure viabilizarea, amplasamentului conform documentelor urbanistice cu respectarea reglementarilor in vigoare, finanțarea cheltuielilor pentru racordurile la utilitați (electric ,apa, canal , gaz ), să asigure in condițiile legii suprafețele de teren necesare pentru depozitarea și organizarea șantierului, iar după preluarea amplasamentului și a obiectivului realizat să mentină destinația acestuia și să îl întrețină pe o perioadă de minim 15 ani.

Prin HCLMT nr. 540/25.10.2019, s-a aprobat predarea către Ministerul Dezvoltării Regionale și Administrației Publice prin Compania Națională de Investiții ,,C.N.I.”SA, pe baza de protocol, terenului proprietatea Municipiului Timisoara, inscris in evidenta mijloacelor fixe a UAT cu numarul de inventar 6756 având valoare de inventar 7.658.000 lei, in suprafata de 14000 mp identificat potrivit Cartii funciare nr. 448188 nr. cadastral/top 448188, liber de orice sarcini, in vederea si pe perioada realizarii de catre ,,C.N.I.”-SA a obiectivului de investiții  - Construire bază sportivă TIP1 din Municipiul Timișoara, județul Timiș.

HCLMT nr. 540/25.10.2019 a fost modificată prin HCLMT nr. 586/26.11.2019, întrucât s-a omis înscrierea străzii Costica Radulescu si a numarului postal 6 din titlul si  articolul 1 al hotararii.


Prin adresa cu nr. 218/18.12.2020, asocierea TPS ENGINEERING & ASOCIAȚII S.R.L. - CONCRETE & DESIGN SOLUȚION S.R.L. – CONSTRUCTIM S.A. -  executanții  investiției mai sus menționate adresată COMPANIA NAȚIONALĂ DE INVESTIȚII S.A., ne aduc la cunoștință obligațiile instituţiei nostre, potrivit cărora “în caz de declivitate mai mare de 1% longitudinal și 2% transversal a terenului pe care se va amplasa clădirea vor fi luate măsuri de amenajare a terenului cu ziduri de sprijin din beton armat, taluzuri de pământ și trepte pentru racordul circulațiilor în incinta. Lucrările de sistematizare verticală nu intră în sarcina constructorului bazei. Administrația locală va furniza fondurile atât pentru realizarea proiectului cât și pentru realizarea lucrărilor și va asigura coincidența între terminarea lucrărilor la platform cu începerea lucrării la structura construcției”.

De asemenea, menţionăm faptul că asocierera TPS ENGINEERING& ASOCIAȚII SRL –  CONCRETE &DESIGN SOLUȚION S.R.L. – CONSTRUCTIM S.A., prin adresa nr. 17/22.01.2021 a solicitat COMPANIEI NAȚIONALE DE INVESTIȚII S.A. sistarea lucrărilor începând cu data de 23.01.2021 până la rezolvarea situației mai sus menționate.


În baza celor două adrese mai sus menţionate, Direcţia Clădiri, Terenuri şi Dotări Diverse – II Vest, a înocmit Referatul de necesitate şi oportunitate cu nr. SC2021-4680/22.02.2021, prin care s-a propus (şi aprobat) luarea măsurilor de către Direcția Generală D.P.P.R.U. de eliberare și conformare a terenului identificat cu numărul cadastral 448188, la adresa str. Constantin Rădulescu nr.6, Timișoara, teren ce este acoperit în proporție de 100% de blocuri de betoane și depozite de moloz cu înalțimi variabile de +/- 0.00 m...+ 2.00 m față de cota străzilor adicante, conform studiului geotehnic nr. 4116/ 2020 întocmit de S.C. PRODAO-ING S.R.L. 

Consiliul Local al Municipiului Timişoara, prin Hotărârea nr. 104/31.03.2017 a aprobat atribuirea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii, către Societatea Drumuri Municipale Timişoara SA, în temeiul art. 31 din Legea nr. 98/2016. Prin aceeaşi hotărâre s-a aprobat: Caietul de sarcini pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; preţurile; contractul pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.


Urmare adoptării hotărârii de atribuire a contractului de mai sus, între Municipiul Timișoara - în calitate de beneficiar, și Societatea Drumuri Municipale Timişoara SA - în calitate de executant, s-a încheiat contractul nr. SC2017-10724/02.05.2017.


Prin acest contract sunt prevăzute a se realiza lucrări similare cu cele necesare eliberării terenului şi aducerii la cotele solicitate de către executantul TPS ENGINEERING& ASOCIAȚII SRL –  CONCRETE &DESIGN SOLUȚION S.R.L. – CONSTRUCTIM S.A. şi asumate de instituţia noastră, respectiv: săpătură, transport, utilaje, etc..

Contractul nr. SC2017-10724/02.05.2017 a fost atribuit către Societatea Drumuri Municipale Timișoara SA, în baza art. 31 din Legea nr. 98/2016 privind achiziţiile publice, potrivit căruia prezenta lege nu se aplică contractelor de achiziţie publică/acordurilor-cadru atribuite de o autoritate contractantă unei persoane juridice de drept privat sau de drept public în cazul în care sunt îndeplinite cumulativ următoarele condiţii:

a) autoritatea contractantă exercită asupra persoanei juridice în cauză un control similar celui pe care îl exercită asupra propriilor departamente sau servicii;

b) mai mult de 80% din activităţile persoanei juridice controlate sunt efectuate în vederea îndeplinirii sarcinilor care îi sunt încredinţate de către autoritatea contractantă care o controlează sau de către alte persoane juridice controlate de respectiva autoritate contractantă;

c) nu există participare privată directă la capitalul persoanei juridice controlate, cu excepţia formelor de participare a capitalului privat care nu oferă controlul sau dreptul de veto, dar a căror existenţă este necesară potrivit dispoziţiilor legale, în conformitate cu Tratatele, şi care nu exercită o influenţă determinantă asupra persoanei juridice controlate.

In aceeasi ordine de idei, dorim sa subliniem si faptul ca nici Directiva 24/2016/UE (transpusa in legislatia noastra prin intermediul Legii nr. 98/2016) si nici Directiva 25/2016/UE, nu obliga autoritatile/entitatile contractante sa atribuie contracte pentru desfasurarea acelor activitati pe care acestea doresc sa le realizeze la nivel intern. Astfel, in cadrul Recitalului 5 din Directiva 24/2016/UE se precizeaza in mod expres ca ar trebui reamintit ca prezenta directiva nu obliga sub nicio forma statele membre sa contracteze sau sa externalizeze furnizarea de servicii pe care doresc sa le puna la dispozitie ele insele sau sa le organizeze prin alte mijloace decat prin contracte de achizitii publice, in sensul prezentei directive.

Mai mult, considerentul 32 din Directiva 24/2014/UE, statueaza ca, in general, contractele de achizitii publice atribuite persoanelor juridice controlate de autoritatile publice in cauza (regula in house) nu ar trebui sa faca obiectul aplicarii procedurilor prevazute de directiva, in situatia in care autoritatea contractanta exercita un control asupra persoanei juridice asemanator celui pe care il exercita asupra compartimentelor proprii, cu conditia ca persoana juridica controlata sa isi desfasoare peste 80% din activitati in vederea efectuarii sarcinilor care i-au fost atribuite de catre autoritatea contractanta de control sau de catre alte persoane juridice controlate de respectiva autoritate contractanta. Totodata, se impune si conditia sa nu existe participare privata directa la capitalul persoanei juridice controlate. Toate acestea au fost transpuse in legislatia noastra nationala prin intermediul prevederilor art. 31, alin. 1 din Legea nr. 98/2016. 

De asemenea, redăm prevederile Instrucţiunii ANAP nr. 1/2018 privind modul de interpretare a aplicării prevederilor art. 31 din Legea nr. 98/2016 privind achizițiile publice, care la art. 2 alin. (1), precizează: atunci când autoritatea contractantă are nevoie de anumite produse, servicii sau lucrări, aceasta are, de regulă, două opţiuni pentru satisfacerea nevoilor apărute:

a) să le achiziţioneze de pe piaţa liberă prin aplicarea unei proceduri de atribuire sau prin achiziţie directă, în condiţiile legii; sau

b) să le realizeze intern, cu resursele proprii sau ale unei persoane juridice în condiţiile art. 31 din Legea nr. 98/2016, cu modificările şi completările ulterioare.

Menționăm că Societatea Drumuri Municipale Timişoara SA deţine toate instalatiile tehnice, maşinile si utilajele necesare executării lucrărilor specifice activitatilor de reparaţii şi întreţinere a străzilor, respectiv personal specializat pentru aceste lucrari. Mai  mult, baza de producţie a societatii dispune si de depozite pentru stocarea temporară a materiilor prime şi materialelor folosite în procesele de fabricaţie, amplasate într-un flux tehnologic operaţional şi dimensionate la parametrii care să asigure funcţionarea fără fluctuaţii. Societatea Drumuri Municipale Timişoara SA detine si o statie de asfalt nouă și de ultimă generație, ce a fost pusă recent în funcţiune. Totodata, detine si toate atestatele si agrementele necesare pentru executia lucrarilor de drumuri.  Pe lângă baza materială, Societatea Drumuri Municipale Timişoara SA are un număr total de 387 de angajaţi, din care 270 personal direct productiv şi 26 ingineri (din care 13 ingineri de specialitate de Căi ferate, drumuri și poduri și 8 ingineri mecanici), având codul CAEN 4211 (lucrări de construcţii a drumurilor şi autostrăzilor) ca activitate principală.

Lucrările necesare pentru aducerea terenului la starea necesare realizării obiectivului de investiţii finanţat de de catre ,,C.N.I.”-SA, generează costuri în valoare de 381.473,50 lei (TVA inclus), conform devizului ofertă anexat întocmit de către  Drumuri Municipale Timişoara SA, în cadrul Contractului nr. SC2017-10724/02.05.2017 având obiectul: ”Lucrări de reparaţii şi de întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA. 

Ca urmare a celor prezentate anterior supunem Consiliului Local aprobarea cheltuielilor aferente lucrărilor de aducerea la cote a terenului în vederea realizării obiectivului ,,Construire bază sportivă TIP 1 ,str. C.Rădulescu nr. 6 a fost introdus pe Lista sinteză a subprogramului ,,Complexuri Sportive”, în valoare de 381.473,50 lei (TVA inclus). Cheltuielile sunt suportate din Cap. 84.02.03.03.Străzi-Cheltuieli materiale, Contractul nr. SC2017-10724/02.05.2017 având obiectul: ”Lucrări de reparaţii şi întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA.
De asemenea, propunem constituirea unei comisii care va recepţiona lucrările care fac obiectul prezentei hotărâri, după cum urmează:
· 2 reprezentanţi din cadrul Direcţiei Drumuri, Poduri, Parcaje şi Reţele de Utilităţi;

· 2 reprezentanţii din cadul Direcţiei Clădiri, Terenuri şi Dotări Divere – II Vest;

· un reprezentant din cadrul Serviciului Scoli, Spitale, Baze Sportive.
	DIRECTOR GENERAL,

	CULIŢĂ CHIŞ

